Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 10 พ.ค.66
Daily Focus-บล.ฟินันเซีย ไซรัส ประจำวันที่ 10 พ.ค.66
10 พ.ค. 2566

บล.ฟินันเซีย ไซรัส ประเมินแนวโน้มตลาดวันนี้ (10 พ.ค.66) คาด SET แกว่ง Sideways หรือพักฐานเล็กน้อย ชะลอความร้อนแรงในระยะสั้นหลังจากที่นักลงทุนต่างชาติพลิกมาขาย และเม็ดเงินไหลออกจากภูมิภาค รวมถึงสินทรัพย์เสี่ยงอื่นเพื่อรอตัวเลขเงินเฟ้อ CPI-PPI สหรัฐฯคืนนี้และพรุ่งนี้ อย่างไรก็ตาม เรายังมอง SET Index ในระยะกลาง-ยาวมีทิศทางที่ดี มีลุ้นแกว่งตัวได้แข็งแรงกว่าภูมิภาคจาก Election Rally เรามองโฟกัสในประเทศยังอยู่ที่ผลการเลือกตั้งสุดสัปดาห์นี้ซึ่งหากเห็นความชัดเจนว่าจะสามารถจัดตั้งรัฐบาลใหม่ที่มีเสถียรภาพได้จะเป็นอีกหนึ่งปัจจัยหนุนความเชื่อมั่นต่อนักลงทุนและแนวโน้มเศรษฐกิจในระยะกลาง-ยาว
ด้านผลประกอบการไตรมาส 1/66 ของบจ.จะประกาศในสัปดาห์นี้หนาแน่น เรายังแนะนำเก็งกำไรหุ้นที่คาดมีผลประกอบการแข็งแกร่งและมีแนวโน้มดีต่อในไตรมาส 2/66 ถึงครึ่งหลังของปี 66
กลยุทธ์ : ยังเน้นลงทุนหุ้น Domestic และคาดกำไรไตรมาส 1/66 แข็งแกร่ง//ทยอยสะสมหุ้นเพิ่มที่ฐาน 1,500+- จุด
หุ้นเด่นเดือนพ.ค. : BA, BDMS, CPALL, ICHI, TOA